**ՀԻՄՆԱՎՈՐՈՒՄ**

**ՀԱՂՈՐԴՈՒՄ ԱՎԱԳԱՆՈՒՆ ՉԱՐԵՆՑԱՎԱՆ ՀԱՄԱՅՆՔԻ
 2025 ԹՎԱԿԱՆԻ ԲՅՈՒՋԵԻ ԵՐՐՈՐԴ ԵՌԱՄՍՅԱԿԻ
ԵԿԱՄՈՒՏՆԵՐԻ ԵՎ ԾԱԽՍԵՐԻ ԿԱՏԱՐՈՂԱԿԱՆԻ ՄԱՍԻՆ**

Չարենցավան համայնքի 2025 թվականի վարչական բյուջեի երրորդ եռամսյակի եկամտային մասով նախատեսված փաստացի եկամուտը կազմել է **1 438 417.6** հազար դրամ, որը տարեկան ճշտված պլանի նկատմամբ **(2 035 000.0** հազար դրամ) կատարվել է 70.7 %-ով (տե՛ս հատված 1):

***Ըստ հարկատեսակների կատարողականը ունի հետևյալ տեսքը.***

***Գույքային հարկեր անշարժ գույքից*** փաստացի եկամուտը կազմել է 65 172.0 հազար դրամ, որը կազմում է վարչական բյուջեի տվյալ եկամուտների պլանի 31.1 %-ը, իսկ փաստացիի նկատմամբ կատարվել է 4,5 %-ով:

***Գույքային հարկեր այլ գույքից (փոխադրամիջոցների)*** գծով փաստացի եկամուտը կազմել է 150 663.8 հազար դրամ, որը կազմում է վարչական բյուջեի տվյալ եկամուտների պլանի 67,6 %-ը, իսկ փաստացիի նկատմամբ կատարվել է 10,5 %-ով:

***Տեղական տուրքերի գծով*** փաստացի եկամուտը կազմել է 52 844.8 հազար դրամ, որը կազմում է վարչական բյուջեի տվյալ եկամուտների պլանի 248,5 %-ը, իսկ փաստացիի նկատմամբ կատարվելով 3,7 %-ով:

***Պետական տուրքերի գծով*** փաստացի եկամուտը կազմել է 7 476.5 հազար դրամ, որը կազմում է վարչական բյուջեի տվյալ եկամուտների պլանի 71,2 %-ը, իսկ փաստացիի նկատմամբ կատարվելով 0,5 %-ով:

 ***Պետական բյուջեից ընթացիկ ներքին պաշտոնական դրամաշնորհներ*** ստացված կառավարման այլ մակարդակներից ֆինանսական համահարթեցման սկզբունքով տրամադրվող ***դոտացիայի*** մասով հատկացվել է 927 694,2 հազար դրամ, իսկ նպատակային հատկացումներ /սուբվենցիաներ/-ի մասով հատկացվել է 4 362,0 հազար դրամ՝ որն ուղղվել է ազգային, լարային, փողային նվագարանների ուսուցման համար։

***Գույքի վարձակալությունից եկամուտների*** գծով փաստացի եկամուտը կազմել է 14 482,4 հազար դրամ, որը կազմում է վարչական բյուջեի ճշտված պլանով եկամուտների 49 %-ը, իսկ տարեկան պլանի նկատմամբ կատարվել է 1 %-ով:
 ***Ապրանքների մատակարարումից և ծառայությունների մատուցումից եկամուտներ***ը կազմել է 1 399,2 հազար դրամ, որը կազմում է վարչական բյուջեի տվյալ եկամուտների պլանի 70 %-ը, իսկ փաստացիի նկատմամբ կատարվելով 0,1 %-ով։

 **Վարչական գանձումներից** փաստացի եկամուտը կազմել է 162 578,6 հազար դրամ, որը կազմում է վարչական բյուջեի տվյալ եկամուտների պլանի 73%-ը, իսկ փաստացիի նկատմամբ կատարվելով 11.3 %-ով։

 ***Տույժերից և տուգանքներից*** փաստացի եկամուտը կազմել է 40,0 հազար դրամ, որը կազմում է վարչական բյուջեի տվյալ եկամուտների պլանի 4 %-ը, իսկ փաստացիի նկատմամբ կատարվելով 0.002 %-ով։

 ***Այլ եկամուտների գծով*** փաստացի եկամուտը կազմել է 51 704,2 հազար դրամ, որը կազմում է վարչական բյուջեի տվյալ եկամուտների պլանի 70.6 %-ը, իսկ փաստացիի նկատմամբ կատարվելով 3.6 %-ով։

***Ոչ ֆինանսական ակտիվների իրացումից գծով*** փաստացի եկամուտը կազմել է 236 474,6 հազար դրամ, որը կազմում է ֆոնդային բյուջեի տվյալ եկամուտների պլանի 31,6 %-ը:

***Ծախսերի գծով կատարողականը ունի հետևյալ տեսքը .***

Հաշվետու ժամանակաշրջանում փաստացի ծախսը կազմել է ***1 288 681,1*** հազար դրամ, տարեկան պլանի նկատմամբ ***/1 941 775,0/*** այն կատարվել է 66,3 % -ով (տես հատված 2):

***Ընդհանուր բնույթի հանրային ծառայությունների հատվածով*** ֆինանսավորվել է 393 019,3 հազար դրամ, տարեկան ճշտված պլանի նկատմամբ կազմել է 75,5 %, իսկ վարչական բյուջեի փաստացի ծախսերի նկատմամբ կազմում է 30,5 %-ը:

***Տնտեսական հարաբերություններ*** հատվածով ֆինանսավորվել է 33540,0 հազար դրամ, որը ճշտված պլանի նկատմամբ կազմում է 73,2 %, իսկ տարեկան փաստացի ծախսերի նկատմամբ՝ 2,6 %:

 ***Շրջակա միջավայրի պաշտպանության*** համար փաստացի կատարված ծախսերը կազմել են 147 100,0 հազար դրամ, որը ճշտված պլանի նկատմամբ կազմել է 74,8 %, իսկ տարեկան փաստացի ծախսերի նկատմամբ ՝ 11,4 %:

***Բնակարանային շինարարության և կոմունալ ծառայության*** համար փաստացի կատարված ծախսերը կազմել են 25 275,8 հազար դրամ, որը ճշտված պլանի նկատմամբ կազմել է 69,9 %, իսկ տարեկան փաստացի ծախսերի նկատմամբ՝ 2 %:

***Հանգիստ, մշակույթ և կրոն*** ոլորտի պահպանման համար փաստացի կատարված ծախսերը կազմել են 35 705,0 հազար դրամ, որը ճշտված պլանի նկատմամբ կազմել է 46 %, իսկ վարչական բյուջեի փաստացի ծախսերի նկատմամբ ՝ 2,8 %:

 ***Նախադպրոցական հիմնարկների*** պահպանման համար փաստացի կատարված ծախսերը կազմել են 359 758,9 հազար դրամ, որը ճշտված պլանի նկատմամբ կազմել է 68,9 %, իսկ վարչական բյուջեի փաստացի ծախսերի նկատմամբ ՝ 27,9 %:

***Արտադպրոցական հիմնարկների*** պահպանման համար փաստացի կատարված ծախսերը կազմել են 276 863,0 հազար դրամ, որը ճշտված պլանի նկատմամբ կազմել է 73 %, իսկ տարեկան պլանի նկատմամբ՝ 21,5 %:

 ***Բարձրագույն մասնագիտական կրթության*** հատվածի փաստացի ծախսը կազմել է 6 920,0 հազար դրամ՝ որը ճշտված պլանի նկատմամբ կազմել է 43,2 %, իսկ տարեկան պլանի նկատմամբ՝ 21,5 %:

***Սոցիալական պաշտպանություն*** հատվածի փաստացի կատարված ծախսերը կազմել են 6 765,0 հազար դրամ, որը ճշտված պլանի նկատմամբ կազմել է 27,1 %, իսկ տարեկան պլանի նկատմամբ՝ 0,5 %:

 ***Ընթացիկ ծախսերից*** աշխատանքի վարձատրության հոդվածի փաստացի կատարված ծախսերը կազմել են 257 310,3 հազար դրամ որը ճշտված պլանի նկատմամբ կազմել է 77,5 %։

 ***Ծառայությունների և ապրանքների ձեռք բերման*** հոդվածի փաստացի կատարված ծախսերը կազմել են 226 953,8 հազար դրամ որը ճշտված պլանի նկատմամբ կազմել է 62,3 %։

 ***Սուբսիդիաների*** տեսքով ոչ ֆինանսական hամայնքային կազմակերպություններին փաստացի ֆինանսավորվել է 758 463,9 հազար դրամ, իսկ ոչ ֆինանսական ոչ hամայնքային կազմակերպություններին փաստացի ֆինանսավորվել է 24 245,6 հազար դրամ։

 ***Ոչ ֆինանսական ակտիվների գծով ծախսերի*** ֆինանսավորմանն է ուղղվել **437 465,4** հազար դրամ (տե՛ս հատված 3)՝ որից

* 5113 Շենքերի և շինությունների կապիտալ վերանորոգում հոդվածով ֆինանսավորվել է 392 879,7 հազար դրամ
* 5121 Տրանսպորտային սարքավորում հոդվածով ֆինանսավորվել է 12 900,0 հազար դրամ
* 5122 Վարչական սարքավորումներ հոդվածով ֆինանսավորվել է 8 195,5 հազար դրամ
* 5131 Աճեցվող ակտիվներ հոդվածով ֆինանսավորվել է 1 087,2 հազար դրամ
* 5134 նախագծահետազոտական ծախսեր հոդվածով ֆինանսավորվել է 22 403,0 հազար դրամ

 Չարենցավան համայնքի բյուջեի պակասուրդը (դեֆիցիտը) կազմել է 288 775,265 հազար դրամ (տե՛ս հատված 4): Պակասուրդի (դեֆիցիտի) ֆինանսավորմանն է ուղղվել տարեսկզբի ազատ մնացորդը՝ 288 775,265 հազար դրամ (տե՛ս հատված 4, 5), իսկ հաշվետու ժամանակաշրջանի վերջում բյուջեի հավելուրդը կազմել է 44 179,569 հազար դրամ:

**ՖԻՆԱՆՍԱՏՆՏԵՍԱԳԻՏԱԿԱՆ ԵՎ ԳՆՈՒՄՆԵՐԻ
 ԿԱԶՄԱԿԵՐՊՄԱՆ ԲԱԺՆԻ ՊԵՏ` Գ. ԱՖՅԱՆ**